אליעזר (אד) גרינשטיין

**אליעזר אד (אדווארד) גרינשטיין** (נולד ב-18 בינואר 1949) הוא חוקר מקרא אמריקאי-ישראלי ופרופסור אמריטוס לתנ"ך באוניברסיטת בר-אילן. גרינשטיין, הידוע בניתוחו הפילולוגי והספרותי של התנ"ך בהקשרו למזרח הקרוב הקדום, עוסק בתרגומים, בפרסומים אקדמיים ובהדרכה של חוקרים עתידיים.

גרינשטיין ידוע בעיקר בזכות מחקריו על ספר איוב, עליהם הוענק לו פרס א.מ.ת. ללימודי מקרא לשנת 2020.

## השכלה
גרינשטיין למד באוניברסיטת קולומביה ובבית המדרש לרבנים באמריקה שם קיבל שני תוארי ראשון (בהצטיינות, פי בטא קאפה) ב-1970, תואר שני, מוסמך לפילוסופיה (1975) ודוקטורט בשפות ותרבויות שמיות עתיקות באוניברסיטת קולומביה. הוא כתב את עבודת הדוקטורט שלו "Phonological Studies in Akkadian" (מחקרים פונולוגיים באכדית) בהדרכתו של משה הלד, פרופסור לשפות ותרבויות שמיות בקולומביה, ובהדרכתו של פרופסור ג'וזף ל. מלון, בלשן שמי שם ובברנרד קולג', ופרופסור דייוויד מרקוס, חוקר תנ"ך ומסורה ב-JTS.

## קריירה אקדמית
גרינשטיין הצטרף לסגל בית המדרש לרבנים באמריקה בשנת 1976, והפך לפרופסור מן המניין לתנ"ך (1989–1996). גרינשטיין כיהן כיו"ר החוג לתנ"ך (1985–1989). גרינשטיין עבר לאוניברסיטת תל אביב בשנת 1996 כפרופסור לתנ"ך, שם כיהן כיו"ר החוג (2004–2005). גרינשטיין הצטרף לאוניברסיטת בר-אילן כפרופסור מן המניין לתנ"ך בשנת 2006, והוא גם ניהל את המכון לחקר הפרשנות היהודית והחזיק בקתדרה מייזר ללימודי מקרא.

גרינשטיין לימד כמרצה אורח באוניברסיטת ייל, פרינסטון, אוניברסיטה העברית, מכון שכטר למדעיי היהדות, אוניברסיטת קולומביה ו-Union Theological Seminary.

מחקרו של גרינשטיין עוסק בתחומים רבים, כולל חקר טקסטים עתיקים, חקר ספרותי ובלשני של ספרות שמית ומקראית עתיקה, פרשנות פוסטמודרנית, פילולוגיה מקראית, שפות שמיות עתיקות (כולל אכדית, אוגריתית) וביקורת ספרותית. גרינשטיין היה חלוץ ביישום דיסציפלינות חדשות שהתפתחו, כגון תורת תגובת הקורא, פסיכו-בלשנות ודקונסטרוקציה, ובשילובן בפרשנות המקראית. גרינשטיין ערך את כתב העת Journal of the Ancient Near Eastern Society  במשך מספר שנים, כמו גם את סדרת הספרים של Society of Biblical Literature.

גרינשטיין מפורסם בעיקר בזכות מחקריו על ספר איוב, שהגיעו לשיאם לאחר עשרות שנים של מחקר עם תרגום חדש ומבואר של ספר איוב שפורסם בשנת 2019.

בשנת 2020 הוא זכה בפרס היוקרתי של א.מ.ת. ללימודי מקרא, בזכות עבודתו ה"מהפכנית" על איוב ומחקריו על הרקע הכנעני של הספרות המקראית.

כהוקרה על פועלו הנרחבת, לרגל פרישתו, הוענק לגרינשטיין בשנת 2021 חיבור בן שני כרכים בשם "Ve-’Ed Ya‘aleh" (ואד יעלה-בראשית ב':ו: מאמרים בלימודי המקרא והמזרח הקדום), שנכתב על ידי למעלה מחמישים עמיתים.

גרינשטיין הנחה למעלה מ-37 עבודות דוקטורט במגוון תחומים, כולל ספרות חוכמה, סיפורת, משפט וטקסטים מהמזרח הקרוב.

גרינשטיין ממשיך לכתוב ולהרצות על מגוון נושאים בפרסומים מודפסים ומקוונים שונים, כולל 929, thetorah.com (התורה - לימוד תורה לאור חקר המקרא) ובית אבי חי. גרינשטיין הפיק מספר הרצאות וידאו ופודקאסטים על פרשנות מקראית, ביניהן הרצאתו הנצפית ביותר על פרשנות האפוס של גילגמש, בערוץ היוטיוב של בר-אילן.

## ספרים נבחרים

** Greenstein, E. (Editor) *David gavra tava: Studies in Honor of David Marcus.* Special supplement of the Journal of the Ancient Near Eastern Society, 2022.
** Greenstein, E. *Job: A New Translation*. New Haven–London: Yale University Press, 2019.
** Greenstein, E. *Essays on Biblical Method and Translation*. Atlanta: Scholars Press, 1989; digital 2020.
** Greenstein, E*. The Hebrew Bible in Literary Criticism*. New York: Frederick Ungar, 1986.
** Judah Gribetz (Author), Edward L. Greenstein (Author), Regina Stein (Author), *The Timetables of Jewish History: A Chronology of the Most Important People and Events in Jewish History*, New York: Simon and Schuster, 1993
** Shamir Yona (Editor), Edward L. Greenstein (Editor), Mayer I. Gruber (Editor), Peter Machinist (Editor), Shalom M. Paul (Editor), *Marbeh Ḥokmah: Studies in the Bible and the Ancient Near East in Loving Memory of Victor Avigdor Hurowitz,* Eisenbrauns Press, 2015
** Greenstein, E (Editor), Shaye J. D. Cohen (Editor), *The State of Jewish Studies*, ed. with Shaye J. D. Cohen (Wayne State U. Press, 1990)


## הערות שוליים

קטגוריה:זוכי פרס א.מ.ת.
קטגוריה:סגל אוניברסיטת בר-אילן
קטגוריה:בוגרי בית המדרש לרבנים באמריקה
קטגוריה:סגל בית המדרש לרבנים באמריקה
קטגוריה:סגל אוניברסיטת קולומביה
קטגוריה:אמריקאים שנולדו ב-1949
קטגוריה:ישראלים שנולדו ב-1949